Agus Ngaimin

Agus Ngaimin, også Agus Ngaiman (født 17. august 1984 er en indonesisk handikappet svømmer, som konkurrerer i klassen S6, SB5 og SM6. 

 Bakgrunn 
Ngaimin fikk polio da han var to år gammel, og ble lam fra livet og ned.Antara News - Penantian delapan tahun Agus Ngaimin" [Agus Ngaimin's Eight Year Wait (arkivert), besøkt 10. desember 2016. Han deltok i sitt første nasjonale svømmestevne (Jawa Tengah untuk Porcanas XII) i 2004, der han vant gull. 

Idrettskarriere
2006
Han deltok ved FESPIC Games (Far East and South Pacific Games for the Disabled) i 2006 i Kuala Lumpur, der han vant fire medaljer i klassen S7. Han vant 100 meter rygg, fikk sølv på 50 og 100 meter fri, og han fikk bronse på 400 meter fri.9th FESPIC Games Kuala Lumpur 2016 - Medal Audit - Indonesia (arkivert), besøkt 10. desember 2016.

2010
Ved Asian Para Games 2010 i Guangzhou fikk han én sølvmedalje.Yahoo News - Indonesia Raih 1 Emas di Asian Paragames, besøkt 10. desember 2016. 

2011
Han fikk fem gullmedaljer ved ASEAN Para Games i 2011.Metro TV News - Perenang Agus Ngaimin-Musa Karubaba Masing-masing Raih 5 Emas, besøkt 10. desember 2016. Han satte her ny sørøstasiatisk rekord på 100 meter fri i klassen S6.

2012
Ngaimin ble tatt ut til sine første paralympiske leker i 2012, ved Paralympiske sommerleker 2012 i London. Han skulle her delta på 100 meter rygg, men stilte ikke til start.

2014
Ved Asian Para Games 2014 fikk han bronse på 100 meter rygg. På 50 meter fri endte han på 5.-plass, og på 100 meter fri kom han på 12.-plass. Det indonesiske laget på 4 x 100 meter stafett ble diskvalifisert. 

2015
Han deltok ved VM i svømming 2015, og på 50 meter fri kom han på 7.-plass. Han deltok også på 100 meter rygg, men ble der slått ut i innledningsheatet. 

2016
Ved EM i svømming 2016 fikk han 4.-plass på 50 meter butterfly som beste resultat. Han kom på 6.-plass på 100 meter rygg, 9.-plass på 100 meter fri, 10.-plass på 50 meter fri og 11.-plass på 400 meter fri.

Han deltok ved Paralympiske sommerleker 2016 i Rio de Janeiro i Brasil, der han var Indonesias flaggbærer ved åpningsseremonien. Hans beste plassering ble 11.-plass på 400 meter fri. På 100 meter fri kom han på 18.-plass, og på 50 meter fri på 20.-plass. På de øvrige distansene ble han slått ut i innledningsheatet.

Referanser

Eksterne lenker
 Profil hos IPC
 Rio 2016 - Agus Ngaimin
 London 2012 - Agus Ngaimin
 Profil hos FESPIC Games 2006

Kategori:Indonesiske svømmere
Kategori:Indonesiske handikappidrettsutøvere
Kategori:Deltakere for Indonesia under Paralympiske sommerleker 2016
Kategori:Fødsler i 1984